Il-ġurnal online illum.com.mt qal li tkellem mal-ġurnalista Ruth Amaira li tenniet li kienet hi minn jeddha li rrifjutat li tmexxi d-dibattitu li kellu jsir bejn Delia u Grech u li fl-ebda ħin ma kienet influwenzata minn xi ħadd fil-Partit Nazzjonalista. Delia aktar kmieni saħaq li t-tim ta' Grech avviċina lill-ġurnalista biex jipprova jinfluwenzaha filwaqt li min-naħa l-oħra, it-tim ta' Grech qal li din hija gidba sfaċċata.